nibzard/narodne-novine-full-text-markdown huggingface dataset:
### NN 43/2016 (5.5.2016.), Odluka o izmjenama Odluke o osnivanju Vijeća za gospodarska pitanja Predsjednice Republike Hrvatske

PREDSJEDNICA REPUBLIKE HRVATSKE

1113

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. stavka 3. Odluke o Uredu predsjednice Republike Hrvatske (»Narodne novine«, broj 20/15), donosim

ODLUKU

O IZMJENAMA ODLUKE O OSNIVANJU VIJEĆA ZA GOSPODARSKA PITANJA PREDSJEDNICE REPUBLIKE HRVATSKE

I.

U Odluci o osnivanju Vijeća za gospodarska pitanja Predsjednice Republike Hrvatske (»Narodne novine«, broj 64/15) točka II. mijenja se i glasi:

»II.

Marko Jurčić, savjetnik Predsjednice Republike Hrvatske za gospodarstvo, imenuje se koordinatorom Vijeća.«

II.

U točki III. podtočka 1. Odluke alineja 7. i 13. te podtočka 2. brišu se.

III.

U točki V. Odluke riječi: »predstojnika Ureda predsjednice Republike Hrvatske« zamjenjuju se riječima: »koordinatora Vijeća«.

IV.

Ova Odluka stupa na snagu danom donošenja.

Klasa: 020-03/16-03/05

Urbroj: 71-06-01/1-16-1

Zagreb, 2. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 43/2016 (5.5.2016.), Rješenje o razrješenju dr. sc. Dragana Lozančića dužnosti ravnatelja Sigurnosno-obavještajne agencije

PREDSJEDNICA REPUBLIKE HRVATSKE I VLADA REPUBLIKE HRVATSKE

1114

Na temelju odredbe članka 103. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 66. stavka 1. i 4. Zakona o sigurnosno-obavještajnom sustavu Republike Hrvatske (»Narodne novine«, broj 79/06 i 105/06), Predsjednica Republike Hrvatske i predsjednik Vlade Republike Hrvatske, donose

RJEŠENJE

O RAZRJEŠENJU RAVNATELJA SIGURNOSNO-
-OBAVJEŠTAJNE AGENCIJE

Dr. sc. DRAGAN LOZANČIĆ razrješuje se dužnosti ravnatelja Sigurnosno-obavještajne agencije, na osobni zahtjev.

Ovo Rješenje stupa na snagu danom imenovanja novog ravnatelja Sigurnosno-obavještajne agencije.

|  |  |
| --- | --- |
| Klasa: 022-03/16-13/13  Urbroj: 50302/01-16-1  Zagreb, 2. svibnja 2016. | Klasa: 080-02/16-01/05  Urbroj: 71-06-01/1-16-4  Zagreb, 2. svibnja 2016. |

|  |  |
| --- | --- |
| Predsjednik Vlade Republike Hrvatske        Tihomir Orešković, v. r. | Predsjednica Republike Hrvatske Kolinda Grabar-Kitarović, v. r. |

43 05.05.2016 Rješenje o razrješenju dr. sc. Dragana Lozančića dužnosti ravnatelja Sigurnosno-obavještajne agencije

43 05.05.2016 Rješenje o razrješenju dr. sc. Dragana Lozančića dužnosti ravnatelja Sigurnosno-obavještajne agencije

43 05.05.2016 Rješenje o razrješenju dr. sc. Dragana Lozančića dužnosti ravnatelja Sigurnosno-obavještajne agencije

43 05.05.2016 Rješenje o razrješenju dr. sc. Dragana Lozančića dužnosti ravnatelja Sigurnosno-obavještajne agencije
### NN 43/2016 (5.5.2016.), Rješenje o imenovanju Daniela Markića na dužnost ravnatelja Sigurnosno-obavještajne agencije

PREDSJEDNICA REPUBLIKE HRVATSKE I VLADA REPUBLIKE HRVATSKE

1115

Na temelju odredbe članka 103. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 66. stavka 1. i 4. Zakona o sigurnosno-obavještajnom sustavu Republike Hrvatske (»Narodne novine«, broj 79/06 i 105/06), te uz prethodno mišljenje Odbora za unutarnju politiku i nacionalnu sigurnost Hrvatskoga sabora, klasa: 080-02/16-01/11, urbroj: 6521-4-16-2 od 4. svibnja 2016., donosi se

RJEŠENJE

O IMENOVANJU RAVNATELJA SIGURNOSNO-

-OBAVJEŠTAJNE AGENCIJE

DANIEL MARKIĆ imenuje se ravnateljem Sigurnosno-obavještajne agencije.

Ovo Rješenje stupa na snagu danom donošenja.

|  |  |
| --- | --- |
| Klasa: 022-03/16-01/05  Urbroj: 50302/01-16-9  Zagreb, 5. svibnja 2016. | Klasa: 080-02/16-01/11  Urbroj: 71-06-01/1-16-8  Zagreb, 5. svibnja 2016. |

|  |  |
| --- | --- |
| Predsjednik  Vlade Republike Hrvatske             Tihomir Orešković, v. r. | Predsjednica  Republike Hrvatske  Kolinda Grabar-Kitarović, v. r. |

43 05.05.2016 Rješenje o imenovanju Daniela Markića na dužnost ravnatelja Sigurnosno-obavještajne agencije
### NN 43/2016 (5.5.2016.), Uredba o izmjenama Uredbe o kriterijima za provedbu postupaka odabira i imenovanja predsjednika i članova uprava trgovačkih društava i drugih pravnih osoba od strateškog i posebnog interesa za Republiku Hrvatsku

43 05.05.2016 Uredba o izmjenama Uredbe o kriterijima za provedbu postupaka odabira i imenovanja predsjednika i članova uprava trgovačkih društava i drugih pravnih osoba od strateškog i posebnog interesa za Republiku Hrvatsku

VLADA REPUBLIKE HRVATSKE

1116

Na temelju članka 17. stavka 7. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13 i 18/16), Vlada Republike Hrvatske je na sjednici održanoj 20. travnja 2016. godine donijela

UREDBU

O IZMJENAMA UREDBE O KRITERIJIMA ZA PROVEDBU POSTUPAKA ODABIRA I IMENOVANJA PREDSJEDNIKA I ČLANOVA UPRAVA TRGOVAČKIH DRUŠTAVA I DRUGIH PRAVNIH OSOBA OD STRATEŠKOG I POSEBNOG INTERESA ZA REPUBLIKU HRVATSKU

Članak 1.

U Uredbi o kriterijima za provedbu postupaka odabira i imenovanja predsjednika i članova uprava trgovačkih društava i drugih pravnih osoba od strateškog i posebnog interesa za Republiku Hrvatsku (»Narodne novine«, broj 33/16), u članku 5. stavku 1. podstavci 3. i 4. mijenjaju se i glase:

»– potvrdu poslodavca iz koje je razvidno da je na rukovodećim položajima do sada imao najmanje pet, odnosno deset godina radnog iskustva ili izvadak iz sudskog registra trgovačkog suda iz kojeg je razvidno da je bio najmanje pet, odnosno deset godina osoba ovlaštena za zastupanje određenog trgovačkog društva ili pravne osobe

– kandidat koji nije državljanin Republike Hrvatske dužan je dostaviti potvrdu, zajedno s prijevodom ovlaštenog sudskog tumača za predmetni strani jezik, iz koje je razvidno da na rukovodećim položajima ima najmanje pet, odnosno deset godina radnog iskustva, a kojom se takva činjenica dokazuje u državi u kojoj je radio na rukovodećim položajima«.

Članak 2.

U članku 9. stavku 1. podstavku 1. riječi: »u djelatnosti trgovačkog društva ili pravne osobe za koju se provodi postupak« brišu se.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/16-03/16

Urbroj: 50301-05/05-16-2

Zagreb, 20. travnja 2016.

Predsjednik
Tihomir Orešković, v. r.
### NN 43/2016 (5.5.2016.), Odluka o raspisivanju prijevremenih izbora za Gradsko vijeće Grada Vrgorca i gradonačelnika te zamjenika gradonačelnika Grada Vrgorca

VLADA REPUBLIKE HRVATSKE

1117

Na temelju članka 5. i članka 6. stavka 1. Zakona o lokalnim izborima (»Narodne novine«, broj 144/12), Vlada Republike Hrvatske je na sjednici održanoj 5. svibnja 2016. godine donijela

ODLUKU

O RASPISIVANJU PRIJEVREMENIH IZBORA ZA GRADSKO VIJEĆE GRADA VRGORCA I GRADONAČELNIKA TE ZAMJENIKA GRADONAČELNIKA GRADA VRGORCA

I.

Raspisuju se prijevremeni izbori za članove Gradskog vijeća Grada Vrgorca i gradonačelnika te zamjenika gradonačelnika Grada Vrgorca.

II.

Za dan provedbe izbora određuje se nedjelja, 5. lipnja 2016. godine.

III.

Ova Odluka stupa na snagu danom objave u »Narodnim novinama«.

Klasa: 022-03/16-04/106

Urbroj: 50301-09/06-16-2

Zagreb, 5. svibnja 2016.

Predsjednik

Tihomir Orešković, v. r.
### NN 43/2016 (5.5.2016.), Odluka o izmjeni i dopunama Odluke o uvjetima i postupku za izbor i/ili imenovanje kandidata za članove nadzornih odbora u trgovačkim društvima od strateškog i posebnog interesa za Republiku Hrvatsku

VLADA REPUBLIKE HRVATSKE

1119

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 20. travnja 2016. godine donijela

ODLUKU

O IZMJENI I DOPUNAMA ODLUKE O UVJETIMA I POSTUPKU ZA IZBOR I/ILI IMENOVANJE KANDIDATA ZA ČLANOVE NADZORNIH ODBORA U TRGOVAČKIM DRUŠTVIMA OD STRATEŠKOG I POSEBNOG INTERESA ZA REPUBLIKU HRVATSKU

I.

U Odluci o uvjetima i postupku za izbor i/ili imenovanje kandidata za članove nadzornih odbora u trgovačkim društvima od strateškog i posebnog interesa za Republiku Hrvatsku (»Narodne novine«, broj 33/16), u točki I. stavku 2. iza riječi: »posebnim propisom« dodaje se riječ: »drukčije«.

II.

U točki III. stavku 1. podstavku 3. iza riječi: »nadležnog suda« dodaje se zarez i riječi: »koje ne smije biti starije od 6 mjeseci«.

Podstavci 5. i 6. mijenjaju se i glase:

»– potvrdu poslodavca iz koje je razvidno da je na rukovodećim položajima do sada imao najmanje pet, odnosno deset godina radnog iskustva ili izvadak iz sudskog registra trgovačkog suda iz kojeg je razvidno da je bio najmanje pet, odnosno deset godina osoba ovlaštena za zastupanje određenog trgovačkog društva ili pravne osobe

– kandidat koji nije državljanin Republike Hrvatske dužan je dostaviti potvrdu, zajedno s prijevodom ovlaštenog sudskog tumača za predmetni strani jezik, iz koje je razvidno da na rukovodećim položajima ima najmanje pet, odnosno deset godina radnog iskustva, a kojom se takva činjenica dokazuje u državi u kojoj je radio na rukovodećim položajima.«.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/16-03/16

Urbroj: 50301-05/05-16-4

Zagreb, 20. travnja 2016.

Predsjednik

Tihomir Orešković, v. r.
### NN 43/2016 (5.5.2016.), Rješenje Ministarstva zdravlja klasa: UP/I-510-01/15-01/13, urbroj: 534-04-1-2/7-16-17 od 26. travnja 2016.

43 05.05.2016 Rješenje Ministarstva zdravlja klasa: UP/I-510-01/15-01/13, urbroj: 534-04-1-2/7-16-17 od 26. travnja 2016.

MINISTARSTVO ZDRAVLJA

1123

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravlja za komunikacijske bolesti« na vrijeme od pet godina.

2. Klinika za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravlja za komunikacijske bolesti«.

3. »Referentni centar Ministarstva zdravlja za komunikacijske bolesti« Klinike za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/13

Urbroj: 534-04-1-2/7-16-17

Zagreb, 26. travnja 2016.

Ministar
doc. dr. sc. Dario Nakić, dr. med., v. r.
### NN 43/2016 (5.5.2016.), Rješenje Zavoda za unapređivanje zaštite na radu, klasa: UP/I-115-01/16-01/15, urbroj: 425-02/2-16-2 od 26. travnja 2016.

ZAVOD ZA UNAPREĐIVANJE ZAŠTITE NA RADU

1127

Na zahtjev MLADENA BAŠIĆA iz Splita, Mosećka 54, OIB: 12471740675, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

MLADEN BAŠIĆ iz Splita, Mosećka 54, OIB: 12471740675, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena fizička osoba o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/15

Urbroj: 425-02/2-16-2

Zagreb, 26. travnja 2016.

Ravnatelj
Vitomir Begović, v. r.

43 05.05.2016 Rješenje Zavoda za unapređivanje zaštite na radu, klasa: UP/I-115-01/16-01/15, urbroj: 425-02/2-16-2 od 26. travnja 2016.

43 05.05.2016 Rješenje Zavoda za unapređivanje zaštite na radu, klasa: UP/I-115-01/16-01/15, urbroj: 425-02/2-16-2 od 26. travnja 2016.
### NN 43/2016 (5.5.2016.), Rješenje Zavoda za unapređivanje zaštite na radu, klasa: UP/I-115-01/16-01/16, urbroj: 425-02/2-16-2 od 2. svibnja 2016.

ZAVOD ZA UNAPREĐIVANJE ZAŠTITE NA RADU

1128

Na zahtjev društva ALFA SIGURNOST d.o.o. iz Zagreba, Bosutska 9, OIB: 47785989863, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu, donosi

RJEŠENJE

I.

ALFA SIGURNOST d.o.o. iz Zagreba, Bosutska 9, OIB: 47785989863, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima, navedena pravna osoba je obvezna izdavati i čuvati isprave te voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/16

Urbroj: 425-02/2-16-2

Zagreb, 2. svibnja 2016.

Ravnatelj

Vitomir Begović, v. r.
### NN 43/2016 (5.5.2016.), Rješenje Zavoda za unapređivanje zaštite na radu klasa: UP/I-115-01/15-01/25, urbroj: 425-02/2-16-5 od 28. travnja 2016.

ZAVOD ZA UNAPREĐIVANJE ZAŠTITE NA RADU

1129

Na zahtjev EUROSIGURNOSTI d.o.o. iz Zagreba, Pile I. 1, OIB: 98572182386, a na temelju članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

Prestaje ovlaštenje EUROSIGURNOSTI d.o.o. iz Zagreba, Pile I. 1, OIB: 98572182386, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

II.

Ovim rješenjem stavlja se izvan snage Rješenje Zavoda za unapređivanje zaštite na radu, klasa: UP/I-115-01/15-01/25, urbroj: 425-02/2-15-2 od 5. svibnja 2015. godine.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/25

Urbroj: 425-02/2-16-5

Zagreb, 28. travnja 2016.

Ravnatelj

Vitomir Begović, v. r.
### NN 43/2016 (5.5.2016.), Ispravak Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2016./2017.

MINISTARSTVO ZNANOSTI, OBRAZOVANJA I SPORTA

1133

Nakon uspoređivanja s izvornim tekstom utvrđena je pogreška u Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2016./2017. koja je objavljena u »Narodnim novinama« broj 31 od 8. travnja 2016. godine, te se daje

ISPRAVAK

ODLUKE O POČETKU I ZAVRŠETKU NASTAVNE GODINE, BROJU RADNIH DANA I TRAJANJU ODMORA UČENIKA OSNOVNIH I SREDNJIH ŠKOLA ZA ŠKOLSKU GODINU 2016./2017.

U Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2016./2017. u točki IV. stavku 2. riječi: »2016. godine« zamjenjuju se riječima: »2017. godine.«

Klasa: 602-01/16-01/00197

Urbroj: 533-25-16-0005

Zagreb, 19. travnja 2016.

Ministar

Predrag Šustar, v. r.
### NN 44/2016 (11.5.2016.), Odluka o osnivanju i imenovanju Stručnog tijela za ocjenu ponuda za koncesije na pomorskom dobru

VLADA REPUBLIKE HRVATSKE

1143

Na temelju članka 23. stavka 3. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09 i 123/11), Vlada Republike Hrvatske je na sjednici održanoj 20. travnja 2016. godine donijela

ODLUKU

O OSNIVANJU I IMENOVANJU STRUČNOG TIJELA ZA OCJENU PONUDA ZA KONCESIJE NA POMORSKOM DOBRU

I.

Osniva se Stručno tijelo za ocjenu ponuda za koncesije na pomorskom dobru, koje daje Vlada Republike Hrvatske.

II.

U Stručno tijelo iz točke I. ove Odluke imenuju se:

1. Nina Perko, Ministarstvo pomorstva, prometa i infrastrukture, predsjednica

2. Ivo Milatić, pomoćnik ministra gospodarstva, član

3. Zoran Ravlić, Ministarstvo financija, član

4. Ivan Radić, Ministarstvo zaštite okoliša i prirode, član

5. Snježana Đurišić, Ministarstvo graditeljstva i prostornoga uređenja, članica

6. Dane Pavičić, Ministarstvo turizma, član

7. Marijana Iviček, Ministarstvo pomorstva, prometa i infrastrukture, tajnica.

III.

Danom stupanja na snagu ove Odluke prestaje važiti Odluka o osnivanju i imenovanju Stručnog tijela za ocjenu ponuda za koncesije na pomorskom dobru (»Narodne novine«, br. 25/12 i 90/13).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/76

Urbroj: 50301-05/18-16-2

Zagreb, 20. travnja 2016.

Predsjednik

Tihomir Orešković, v. r.
### NN 44/2016 (11.5.2016.), Odluka o izmjeni i dopuni Odluke o utvrđivanju popisa trgovačkih društava i drugih pravnih osoba od strateškog i posebnog interesa za Republiku Hrvatsku

VLADA REPUBLIKE HRVATSKE

1145

Na temelju članka 17. stavka 1. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13 i 18/16), Vlada Republike Hrvatske je na sjednici održanoj 11. svibnja 2016. godine donijela

ODLUKU

O IZMJENI I DOPUNI ODLUKE O UTVRĐIVANJU POPISA TRGOVAČKIH DRUŠTAVA I DRUGIH PRAVNIH OSOBA OD STRATEŠKOG I POSEBNOG INTERESA ZA REPUBLIKU HRVATSKU

I.

U Odluci o utvrđivanju popisa trgovačkih društava i drugih pravnih osoba od strateškog i posebnog interesa za Republiku Hrvatsku (Narodne novine, br. 120/13 i 74/15), u točki II. stavku 2. brišu se točke:

»30. ACI d.d., Opatija

31. Croatia Airlines d.d., Zagreb

33. Luka Rijeka d.d., Rijeka

45. Croatia banka d.d., Zagreb

52. Petrokemija d.d., Kutina«.

Dosadašnje točke 29. do 51. postaju točke 1. do 19.

U stavku 3. brišu se točke:

»54. Končar elektroindustrija d.d., Zagreb

55. Podravka d.d., Koprivnica

56. Croatia osiguranje d.d., Zagreb«.

Dosadašnja točka 53. postaje točka 1.

Iza stavka 3. dodaje se stavak 4. koji glasi:

»Trgovačka društva od posebnog interesa u kojima Republika Hrvatska ima vlasništvo manje od 50%:

1. Zračno pristanište Mali Lošinj d.o.o., Mali Lošinj«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/16-04/117

Urbroj: 50301-09/09-16-3

Zagreb, 11. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Odluka o izmjeni Odluke o osnivanju Nacionalnog vijeća za zaštitu potrošača

VLADA REPUBLIKE HRVATSKE

1146

Na temelju članka 125. stavka 1. Zakona o zaštiti potrošača (»Narodne novine«, br. 41/14 i 110/15), Vlada Republike Hrvatske je na sjednici održanoj 20. travnja 2016. godine donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA ZAŠTITU POTROŠAČA

I.

U Odluci o osnivanju Nacionalnog vijeća za zaštitu potrošača (»Narodne novine«, broj 90/14), točka II. mijenja se i glasi:

»Vijeće čine:

– predstavnici ministarstva nadležnog za gospodarstvo

– predstavnik ministarstva nadležnog za financije

– predstavnik ministarstva nadležnog za poljoprivredu

– predstavnik ministarstva nadležnog za pomorstvo, promet i infrastrukturu

– predstavnik ministarstva nadležnog za zdravlje

– predstavnik Hrvatske regulatorne agencije za mrežne djelatnosti

– predstavnik Hrvatske narodne banke

– predstavnik Hrvatske agencije za nadzor financijskih usluga

– predstavnik Hrvatske energetske regulatorne agencije

– predstavnik Vijeća za vodne usluge

– predstavnik Hrvatske gospodarske komore

– predstavnik Hrvatske obrtničke komore

– predstavnik Hrvatske udruge poslodavaca

– predstavnik trgovačkog suda

– predstavnici udruga za zaštitu potrošača

– predstavnici jedinica lokalne samouprave na čijem se području provodi projekt savjetovanja potrošača sufinanciran iz državnog proračuna ili proračuna jedinica lokalne samouprave

– neovisni stručnjaci iz područja zaštite potrošača.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/75

Urbroj: 50301-05/18-16-2

Zagreb, 20. travnja 2016.

Predsjednik

Tihomir Orešković, v. r.
### NN 44/2016 (11.5.2016.), Odluka o izmjenama Odluke o osnivanju Povjerenstva za procjenu i utvrđivanje prijedloga strateških projekata

VLADA REPUBLIKE HRVATSKE

1147

Na temelju članka 8. stavka 1. Zakona o strateškim investicijskim projektima Republike Hrvatske (»Narodne novine«, br. 133/13, 152/14 i 22/16), Vlada Republike Hrvatske je na sjednici održanoj 28. travnja 2016. godine donijela

ODLUKU

O IZMJENAMA ODLUKE O OSNIVANJU POVJERENSTVA ZA PROCJENU I UTVRĐIVANJE PRIJEDLOGA STRATEŠKIH PROJEKATA

I.

U Odluci o osnivanju Povjerenstva za procjenu i utvrđivanje prijedloga strateških projekata (»Narodne novine«, broj 1/14), u točki II. podstavak 1. mijenja se i glasi:

»– potpredsjednik Vlade Republike Hrvatske, predsjednik Povjerenstva,«.

II.

U točki IV. stavku 1. podstavak 1. mijenja se i glasi:

»– ocjena prijedloga strateškog projekta i predlaganje središnjem tijelu državne uprave nadležnom za gospodarstvo donošenje odluke o njegovu uvrštenju na Listu strateških projekata,«.

Podstavak 3. mijenja se i glasi:

»– predlaganje Vladi Republike Hrvatske donošenje odluke o proglašenju strateškog projekta,«.

Podstavak 5. mijenja se i glasi:

»– predlaganje Vladi Republike Hrvatske donošenje odluke o poništenju odluke o proglašenju strateškog projekta,«.

U stavku 2. riječ: »tromjesečno« zamjenjuje se riječju: »polugodišnje«.

III.

Točka V. briše se.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/81

Urbroj: 50301-05/05-16-2

Zagreb, 28. travnja 2016.

Predsjednik

Tihomir Orešković, v. r.
### NN 44/2016 (11.5.2016.), Odluka o izmjenama Odluke o pokretanju projekta e-Građani

VLADA REPUBLIKE HRVATSKE

1148

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 4. svibnja 2016. godine donijela

ODLUKU

O IZMJENAMA ODLUKE O POKRETANJU PROJEKTA e-GRAĐANI

I.

U Odluci o pokretanju projekta e-Građani (»Narodne novine«, br. 52/13 i 31/14) u točkama III., VII. i XI., riječi: »Ministarstvo uprave« zamjenjuju se riječima: »središnje tijelo državne uprave nadležno za poslove e-Hrvatske«.

II.

U točki VIII. riječi: »ministar uprave« zamjenjuju se riječima: »čelnik središnjeg tijela državne uprave nadležnog za poslove e-Hrvatske«.

III.

Točka IX. mijenja se i glasi:

»Sredstva za realizaciju ugovora iz točke VIII. ove Odluke osigurat će se u Državnom proračunu Republike Hrvatske za 2016. godinu i projekcijama za 2017. i 2018. godinu, na razdjelu središnjeg tijela državne uprave nadležnog za poslove e-Hrvatske.«.

IV.

U roku od 60 dana od dana stupanja na snagu ove Odluke, sklopit će se dodaci ugovorima sklopljenima na temelju Odluke o pokretanju projekta e-Građani (»Narodne novine«, br. 52/13 i 31/14), a u skladu s odredbama ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/94

Urbroj: 50301-09/06-16-2

Zagreb, 4. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o razrješenju ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1149

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), članka 39. stavka 3. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14), članka 23. stavka 1. i članka 32. podstavka 4. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), a u vezi s člankom 44. stavkom 2. točkom 4. Zakona o ustanovama (»Narodne novine«, br. 76/93, 29/97, 47/99 i 35/08), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O RAZRJEŠENJU RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Razrješuje se LIDIJA HRASTIĆ-NOVAK, dr. med., dužnosti ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom.

Klasa: 080-02/16-02/260

Urbroj: 5030115/1-16-04

Zagreb, 5. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o imenovanju vršiteljice dužnosti ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1150

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), članka 39. stavka 3. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 23. stavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), a u vezi s člankom 44. stavkom 4. Zakona o ustanovama (»Narodne novine«, br. 76/93, 29/97, 47/99 i 35/08), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O IMENOVANJU VRŠITELJICE DUŽNOSTI RAVNATELJA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se GORDANA SOLDO-SPAJIĆ vršiteljicom dužnosti ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom, do imenovanja ravnatelja na temelju provedenog javnog natječaja.

Klasa: 080-02/16-01/304

Urbroj: 5030115/1-16-02

Zagreb, 5. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o razrješenju zamjenice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1151

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 38. podstavka 4. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O RAZRJEŠENJU ZAMJENICE RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Razrješuje se JELENA MIŠIĆ dužnosti zamjenice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom.

Klasa: 080-02/16-02/281

Urbroj: 5030115/1-16-03

Zagreb, 5. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o imenovanju zamjenika ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1152

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 34. stavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O IMENOVANJU ZAMJENIKA RAVNATELJA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se DAVOR KAKARIGI, dr. med., zamjenikom ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom.

Klasa: 080-02/16-01/305

Urbroj: 5030115/1-16-02

Zagreb, 5. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o razrješenju ravnatelja Državnog hidrometeorološkog zavoda

VLADA REPUBLIKE HRVATSKE

1153

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 51. stavka 2. Zakona o sustavu državne uprave (»Narodne novine«, br. 150/11 i 12/13), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O RAZRJEŠENJU RAVNATELJA DRŽAVNOG HIDROMETEOROLOŠKOG ZAVODA

Razrješuje se mr. sc. IVAN ČAČIĆ dužnosti ravnatelja Državnog hidrometeorološkog zavoda.

Klasa: 080-02/16-02/273

Urbroj: 5030115/1-16-02

Zagreb, 5. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o imenovanju ravnateljice Državnog hidrometeorološkog zavoda

VLADA REPUBLIKE HRVATSKE

1154

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 51. stavka 2. Zakona o sustavu državne uprave (»Narodne novine«, br. 150/11 i 12/13), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O IMENOVANJU RAVNATELJICE DRŽAVNOG HIDROMETEOROLOŠKOG ZAVODA

Imenuje se doc. dr. sc. NATAŠA STRELEC MAHOVIĆ ravnateljicom Državnog hidrometeorološkog zavoda.

Klasa: 080-02/16-01/292

Urbroj: 5030115/1-16-02

Zagreb, 5. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o razrješenju članice Savjeta za nacionalne manjine

VLADA REPUBLIKE HRVATSKE

1155

Na temelju članka 36. stavka 1. Ustavnog zakona o pravima nacionalnih manjina (»Narodne novine«, br. 155/02, 47/10, 80/10 i 93/11) i članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O RAZRJEŠENJU ČLANICE SAVJETA ZA NACIONALNE MANJINE

Razrješuje se SUADA SHAHINI, predstavnica albanske nacionalne manjine, dužnosti članice Savjeta za nacionalne manjine, iz reda istaknutih kulturnih, znanstvenih, stručnih i vjerskih djelatnika, koju su za članicu predložile manjinske udruge i druge organizacije manjina, vjerske zajednice, pravne osobe i građani pripadnici nacionalnih manjina.

Klasa: 080-02/16-02/234

Urbroj: 5030115/1-16-02

Zagreb, 5. svibnja 2016.

Predsjednik

Tihomir Orešković, v. r.
### NN 44/2016 (11.5.2016.), Rješenje o imenovanju člana Savjeta za nacionalne manjine

VLADA REPUBLIKE HRVATSKE

1156

Na temelju članka 36. stavka 1. Ustavnog zakona o pravima nacionalnih manjina (»Narodne novine«, br. 155/02, 47/10, 80/10 i 93/11) i članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 5. svibnja 2016. godine donijela

RJEŠENJE

O IMENOVANJU ČLANA SAVJETA ZA NACIONALNE MANJINE

Imenuje se DŽEVAD JOGUNČIĆ, predstavnik bošnjačke nacionalne manjine, članom Savjeta za nacionalne manjine, iz reda istaknutih kulturnih, znanstvenih, stručnih i vjerskih djelatnika, kojeg su za člana predložile manjinske udruge i druge organizacije manjina, vjerske zajednice, pravne osobe i građani pripadnici nacionalnih manjina.

Klasa: 080-02/16-01/240

Urbroj: 5030115/1-16-03

Zagreb, 5. svibnja 2016.

Predsjednik

Tihomir Orešković, v. r.
### NN 45/2016 (13.5.2016.), Odluka o postavljanju Ivana Jurića za izvanrednog i opunomoćenog veleposlanika Republike Hrvatske u Republici Iraku, sa sjedištem u Bagdadu

45 13.05.2016 Odluka o postavljanju Ivana Jurića za izvanrednog i opunomoćenog veleposlanika Republike Hrvatske u
Republici Iraku, sa sjedištem u Bagdadu

PREDSJEDNICA REPUBLIKE HRVATSKE

1159

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1501/23, urbroj: 5030115/1-16-08 od 19. travnja 2016., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IVAN JURIĆ postavlja se za izvanrednog i opunomoćenog veleposlanika Republike Hrvatske u Republici Iraku, sa sjedištem u Bagdadu.

Ova Odluka stupa na snagu danom donošenja.

Klasa: 018-07/16-02/02
Urbroj: 71-06-01/1-16-2
Zagreb, 3. svibnja 2016.

Predsjednica
Republike Hrvatske
Kolinda Grabar-Kitarović, v. r.
### NN 45/2016 (13.5.2016.), Odluka o izmjeni i dopuni Odluke o osnivanju Vijeća za državnu informacijsku infrastrukturu

VLADA REPUBLIKE HRVATSKE

1161

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11 i 119/14) i članka 4. stavka 1. Uredbe o uspostavljanju javnog Registra za koordinaciju projekata izgradnje državne informacijske infrastrukture (»Narodne novine«, br. 134/14 i 40/16), Vlada Republike Hrvatske je na sjednici održanoj 12. svibnja 2016. donijela

ODLUKU

O IZMJENI I DOPUNI ODLUKE O OSNIVANJU VIJEĆA ZA DRŽAVNU INFORMACIJSKU INFRASTRUKTURU

I.

U Odluci o osnivanju Vijeća za državnu informacijsku infrastrukturu (»Narodne novine«, broj 41/16) u točki II. stavku 1. iza podstavka 11. dodaje se novi podstavak 12. koji glasi:

»– čelnik središnjeg tijela državne uprave nadležnog za poslove pravosuđa«.

Dosadašnji podstavci 12. do 17. postaju podstavci 13. do 18.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/16-04/100

Urbroj: 50301-09/06-16-3

Zagreb, 12. svibnja 2016.

Predsjednik

Tihomir Orešković, v. r.

45 13.05.2016 Odluka o izmjeni i dopuni Odluke o osnivanju Vijeća za državnu informacijsku infrastrukturu
### NN 45/2016 (13.5.2016.), Pravilnik o izmjenama i dopunama Pravilnika o priređivanju lutrijskih igara

MINISTARSTVO FINANCIJA

1162

Na temelju članka 12. stavka 2. i članka 14. stavka 8. Zakona o igrama na sreću (»Narodne novine«, br. 87/09, 35/13, 158/13, 41/14 i 143/14) donosim

PRAVILNIK

O IZMJENAMA I DOPUNAMA PRAVILNIKA O PRIREĐIVANJU LUTRIJSKIH IGARA

Članak 1.

U Pravilniku o priređivanju lutrijskih igara (»Narodne novine«, br. 78/10, 69/11 i 22/15), članku 12. stavak 1. mijenja se i glasi:

»(1) Uplate za lutrijske igre mogu se primati putem samoposlužnih terminala, koji mogu biti smješteni na uplatnim mjestima priređivača, na uplatnim mjestima kladionica, u ugostiteljskim objektima, u prostorima casina i automat klubova, te u prostorima trgovačkih centara i drugim javnim prostorima, s tim da prostor za primanje uplata mora biti najmanje 2 m2.«.

Stavak 3. mijenja se i glasi:

»(3) Uplate za lutrijske igre putem samoposlužnih terminala ne mogu se primati u ugostiteljskim objektima koji se nalaze na udaljenosti manjoj od 200 m od redovne osnovne (peti do osmi razred) i srednje škole.«.

Članak 2.

Članak 13. mijenja se i glasi:

»(1) Sudjelovanje u lutrijskim igrama putem samoposlužnih terminala dopušteno je samo punoljetnim osobama.

(2) U slučaju sumnje u punoljetnost igrača, priređivač, vlasnik prostora, korisnik prostora ili zaposlenik u prostoru u kojem se primaju uplate za lutrijske igre putem samoposlužnih terminala može zahtijevati dokazivanje punoljetnosti putem identifikacijske isprave igrača.

(3) Odgovornost za provođenje zakonske odredbe o zabrani primanja uplata za lutrijske igre putem samoposlužnih terminala za maloljetne osobe snosi priređivač.

(4) Ugovorom kojim priređivač i druga ugovorna strana reguliraju međusobna prava i obveze dužni su unijeti odredbu o obvezi druge ugovorne strane o primjeni zakonske odredbe o zabrani primanja uplata za lutrijske igre od maloljetnih osoba.

(5) Zakonska odredba iz stavka 1. ovoga članka u prostorima trgovačkih centara i drugim javnim prostorima u kojima su postavljeni samoposlužni terminali provodit će se korištenjem registracijske kartice kojom će se nedvojbeno moći utvrditi punoljetnost igrača.

(6) Registracijska kartica iz stavka 5. ovoga članka, koju izdaje priređivač nakon što utvrdi da se radi o igraču punoljetnoj osobi, mora biti zaštićena autorizacijskim kodom (PIN-om).

(4) Priređivač je dužan unutarnjim propisom koji dostavlja Ministarstvu financija utvrditi način izdavanja kartice i provjere identiteta, te propisati način korištenja kartice.«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 461-01/15-01/548

Urbroj: 513-07-21-01/16-03

Zagreb, 26. travnja 2016.

Ministar financija
dr. sc. Zdravko Marić, v. r.

45 13.05.2016 Pravilnik o izmjenama i dopunama Pravilnika o priređivanju lutrijskih igara

45 13.05.2016 Pravilnik o izmjenama i dopunama Pravilnika o priređivanju lutrijskih igara

45 13.05.2016 Pravilnik o izmjenama i dopunama Pravilnika o priređivanju lutrijskih igara
### NN 45/2016 (13.5.2016.), Odluka o Listi sigurnih zemalja podrijetla u postupku odobrenja međunarodne zaštite

MINISTARSTVO UNUTARNJIH POSLOVA

1166

Na temelju članka 93. stavka 2. Zakona o međunarodnoj i privremenoj zaštiti (»Narodne novine« br. 70/15), ministar unutarnjih poslova, uz prethodnu suglasnost ministra vanjskih i europskih poslova, donosi

ODLUKU

O LISTI SIGURNIH ZEMALJA PODRIJETLA U POSTUPKU ODOBRENJA MEĐUNARODNE ZAŠTITE

I.

Ovom Odlukom utvrđuje se Lista sigurnih zemalja podrijetla.

Sigurne zemlje podrijetla navedene su na Listi koja se nalazi u Prilogu I., koji je sastavni dio ove Odluke, i smatraju se sigurnim zemljama podrijetla u postupku odobrenja međunarodne zaštite, sukladno odredbama članka 44. Zakona o međunarodnoj i privremenoj zaštiti.

II.

Lista sigurnih zemalja podrijetla redovito će se provjeravati i prema potrebi revidirati ovisno o situaciji u navedenim zemljama podrijetla. Situacija u sigurnim zemljama podrijetla utvrđuje se na temelju podataka prikupljenih iz različitih mjerodavnih izvora, osobito onih podataka prikupljenih od drugih država članica Europskog gospodarskog prostora, Europskog azilnog potpornog ureda, Ureda Visokog povjerenika Ujedinjenih naroda za izbjeglice, Vijeća Europe te drugih relevantnih međunarodnih organizacija.

III.

Ova Odluka stupa na snagu prvog dana od dana objave u »Narodnim novinama«.

Broj: 511-01-152-24650-2016

Zagreb, 2. svibnja 2016.

Ministar
Vlaho Orepić, v. r.

**PRILOG I.**

LISTA SIGURNIH ZEMALJA PODRIJETLA

1. Alžirska Narodna Demokratska Republika

2. Bosna i Hercegovina

3. Crna Gora

4. Kraljevina Maroko

5. Republika Albanija

6. Republika Kosovo

7. Republika Makedonija

8. Republika Srbija

9. Republika Turska

10. Republika Tunis

45 13.05.2016 Odluka o Listi sigurnih zemalja podrijetla u postupku odobrenja međunarodne zaštite

45 13.05.2016 Odluka o Listi sigurnih zemalja podrijetla u postupku odobrenja međunarodne zaštite
### NN 45/2016 (13.5.2016.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

45 13.05.2016 Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

1173

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 36/11, 42/11, 58/11, 68/11, 76/11, 112/11, 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13., 35/13, 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15, 128/15, 15/16.)

iza rednog broja 290. dodaje se redni broj i riječi:

291. »Specijalistička ordinacija medicine rada Grozdana Hanžek, dr. med. spec. medicine rada, Varaždin, Zagrebačka 94a.«

Ovo Rješenje stupa na snagu osmog dana od dana objave u »Narodnim novinama«.

Klasa: Up/I-500-01/07-05/08

Urbroj: 534-03-1-1/4-16-120

Zagreb, 20. travnja 2016.

Ministar
doc. dr. sc. Dario Nakić, dr. med., v. r.
### NN 45/2016 (13.5.2016.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

1174

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11., 148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13., 69/13., 89/13., 151/13., 61/14., 94/14., 130/14,. 152/14., 26/15., 34/15., 42/15., 53/15., 77/15., 90/15., 111/15., 128/15. i 15/16.)

u točki I. iza rednog broja 132. dodaje se broj i riječi:

133. »Specijalistička ordinacija medicine rada Grozdana Hanžek, dr. med. spec. medicine rada, Varaždin, Zagrebačka 94a.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-03-1-1/4-16-134

Zagreb, 20. travnja 2016.

Ministar

doc. dr. sc. Dario Nakić, dr. med., v. r.
### NN 45/2016 (13.5.2016.), Indeks proizvođačkih cijena industrijskih proizvoda na domaćem tržištu u travnju 2016.

45 13.05.2016 Indeks proizvođačkih cijena industrijskih proizvoda na domaćem tržištu u travnju 2016.

DRŽAVNI ZAVOD ZA STATISTIKU

1176

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
U TRAVNJU 2016.

Indeks proizvođačkih cijena industrijskih proizvode na domaćem tržištu u travnju 2016. u odnosu na ožujak 2016. iznosi 98,6.

Klasa: 954-02/16-01/05
Urbroj: 555-06-03-03-16-10
Zagreb, 10. svibnja 2016.

Ravnatelj
Marko Krištof, v. r.
### NN 45/2016 (13.5.2016.), Plan prijma u državnu službu u Ured pravobraniteljice za osobe s invaliditetom za 2016.

45 13.05.2016 Plan prijma u državnu službu u Ured pravobraniteljice za osobe s invaliditetom za 2016.

PRAVOBRANITELJICA ZA OSOBE S INVALIDITETOM

1177

Na temelju članka 43. stavka 2. točke c. Zakona o državnim službenicima (»Narodne novine« broj 92/05., 142/06., 77/07., 107/07., 27/08., 34/11., 49/11., 150/11., 34/12., 49/12., 37/13., 38/13., 1/15. i 138/15.), sukladno Državnom proračunu Republike Hrvatske za 2016. (»Narodne novine« broj 26/16.) i suglasnosti Ministarstva financija klasa: 100-01/16-01/56, urbroj: 513-05-01-16-2 od 26. travnja 2016., pravobraniteljica za osobe s invaliditetom utvrđuje

PLAN

PRIJMA U DRŽAVNU SLUŽBU U URED PRAVOBRANITELJICE ZA OSOBE S INVALIDITETOM ZA 2016.

Članak 1.

Ovim Planom prijma u državnu službu utvrđuje se prijam državnih službenika u Ured pravobraniteljice za osobe s invaliditetom za 2016.

Članak 2.

Plan prijma u državnu službu sadrži stvarno stanje popunjenosti radnih mjesta u Uredu pravobraniteljice za osobe s invaliditetom, te potreban broj državnih službenika na neodređeno vrijeme za 2016.

Članak 3.

U Uredu pravobraniteljice za osobe s invaliditetom zaposleno je 9 državnih službenika.

Članak 4.

Ured pravobraniteljice za osobe s invaliditetom u 2016., sukladno predviđenim financijskim sredstvima u Državnom proračunu Republike Hrvatske za 2016., planira prijam na neodređeno vrijeme i to:

– 1 (jednog) službenika/cu koji/a ima završen preddiplomski sveučilišni studij ili stručni studij u trajanju od najmanje tri godine.

Članak 5.

Temeljem ovog Plana slobodno radno mjesto popunit će se sukladno Zakonu o državnim službenicima izvanrednim postupkom prijma u državnu službu.

Članak 6.

Plan prijma u državnu službu objavljuje se u »Narodnim novinama«, dnevnom listu »Večernji list« te na web-stranici Ministarstva uprave i Ureda pravobraniteljice za osobe s invaliditetom.

Članak 7.

Ovaj Plan stupa na snagu prvi dan od dana njegove objave u »Narodnim novinama«.

Broj: POSI.R.-661-01-27/16-01/04

Zagreb, 2. svibnja 2016.

Pravobraniteljica
za osobe s invaliditetom
Anka Slonjšak, v. r.